**Mărțișoare**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îngerași cu aripioare,

Porumbei, hornari, scărițe,

Pastelate, sclipitoare,

Prinse-n piept și cu fundițe.

Clovni și Zâne din mărgele,

Balerine-n piruete

și-o potcoavă printre ele

aducând Noroc la fete...

...c-un trifoi, cu patru foi,

Verde-oliv și-o armonie ,

ce topește orice sloi,

iar Iubirea o învie.

Prinse-n albe, roșii fire...

Împletite între ele,

contopesc în devenire

Visuri,

câte-n cer și stele!